કોલકાતા : ચૂંટણી પંચ દ્વારા પાંચ રાજ્યોમાં ચૂંટણીની તારીખોની જાહેરાત થતાની સાથે જ રાજકીય ક્ષેત્રે હલચલ થવા લાગી છે. પશ્ચિમ બંગાળ તૃણમુલ કોંગ્રેસનાં અધ્યક્ષા તથા રાજ્યનાં મુખ્યમંત્રી મમતા બેનર્જીએ વિધાનસભા ચૂંટણીઓ માટે ઉમેદવારોની જાહેરાત કરી દીધી છે. તેમણે જાણકારી આપતા કહ્યું કે આ વખતે મહિલા ઉમેદવારોની સંખ્યા ગત્ત વિધાનસભા ચૂંટણી કરતા વધારે હશે. સાથે જ મમતાએ જાહેરાત કરી કે તેઓ ચૂંટણીમાં કોઇ પણ પક્ષ સાથે ગઠબંધન નહી કરે અને પોતાની તાકાત પર જ ચૂંટણી લડશે.